
న్యూఢిల్లీ : ఉగ్రవాదం కోసం పాకిస్థాన్ నుంచి వస్తున్న నిధులను కశ్మీరు వేర్పాటువాద నేతలు చాకచక్యంగా రాబట్టుకుంటున్నారు. బినామీ వ్యక్తులు, ఆస్తులను ఉపయోగించుకుని ఈ నిధులను సొంతం చేసుకుంటున్నట్లు తెలుస్తోంది. ఎన్ఐఏ వర్గాల కథనం ప్రకారం ఆరుగురు కశ్మీరు వేర్పాటువాద నేతలు ఈ విధంగా వ్యవహరిస్తున్నట్లు సమాచారం. కశ్మీరు లోయలో వేర్పాటు ఉద్యమానికి నాయకత్వం వహిస్తున్న ఈ నేతలు, వారి కుటుంబాలు పెద్ద ఎత్తున సంపదను పోగేసుకుంటున్నట్లు తెలుస్తోంది. పాకిస్థాన్లోని లష్కరే తొయిబాకు, కశ్మీరులోని హురియత్ నేతలకు ప్రత్యక్ష సంబంధాలు ఉన్నట్లు ఎన్ఐఏ గుర్తించింది. పాకిస్థాన్ నుంచి వస్తున్న నిధులతో కశ్మీరు లోయలో ఉగ్రవాదాన్ని పెంచి పోషిస్తున్నట్లు తెలుస్తోంది.ఎన్ఐఏ ఇటీవల ఏడుగురు కశ్మీరు వేర్పాటువాద నేతలను అరెస్టు చేసింది. వీరిలో అతివాద హురియత్ చీఫ్ సయ్యద్ అలీ షా గిలానీ అల్లుడు అల్తాఫ్ అహ్మద్ షా కూడా ఉన్నాడు. వీరిని ప్రశ్నించినపుడు అత్యంత కీలకాంశాలు వెలుగులోకి వచ్చినట్లు ఎన్ఐఏ వర్గాలు చెప్తున్నాయి.

newdhilly : ugravaadam kosam pakisthan nunchi vastunna nidhulanu kashmeeru verpaatuvaada nethalu chaakachakyamgaa raabattukuntunnaaru. binami vyaktulu, aastulanu upayoginchukuni ee nidhulanu sontam chesukuntunnatlu telustondi. niai vargala kathanam prakaaram aaruguru kashmeeru verpaatuvaada nethalu ee vidhamgaa vyavaharistunnatlu samacharam. kashmeeru loyalo verpaatu udyamaaniki naayakatvam vahistunna ee nethalu, vaari kutumbaalu pedda ettuna sampadanu pogesukuntunnatlu telustondi. paakisthaanlooni lashkare toibaaku, kashmeeruloni huriyat nethalaku pratyaksha sambandhaalu unnatlu niai gurtinchindi. pakisthan nunchi vastunna nidhulatho kashmeeru loyalo ugravaadaanni penchi pooshistunnatlu telustondi.niai iteevala eduguru kashmeeru verpaatuvaada nethalanu arestu chesindi. veerilo ativaada huriyat cheef sayyad aly shaa gilani alludu altaf ahmad shaa kuudaa unnaadu. veerini prasninchinapudu atyanta keelakaamsaalu veluguloki vachinatlu niai vargaalu cheptunnaayi.